《续梦》
宋代·洪咨夔

造化有真机，寒暑不停轴。
秋风促络纬，春雨鸣播谷。
一气臂屈伸，万事手翻覆。
得牛或贻灾，失马讵非福。
七侯梁冀诛，三妹国忠族。
鼎贵正酣豢，旁窥已鱼肉。
自古圣贤徒，不耻贫贱辱。
忠信以为宝，岂弟而干禄。
但信命行藏，不计得迟速。
泰极必有否，剥烂乃为复。
一理无间断，九卦要精熟。
梦起独忘言，窗前数丛菊。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。